钦定古今图书集成/明伦汇编/氏族典/第131卷 > 《廖用贤尚友录》 > 申迅
## 钦定古今图书集成/明伦汇编/氏族典/第131卷 > 《廖用贤尚友录》 > 申迅

按《十国春秋》，后蜀申天师者，唐元宗之裔也。修道青
城山，有奇验。广政末，后主颇耽情园囿，奇花异卉，盛
极一时。天师辄进红栀子种两粒，其花斑红六出，香
气袭人。后主甚爱重之，令图写于团扇，绣于衣服，或
以绢素鹅毛做作首饰，号曰红栀子花。诏赐天师束
帛，天师随手散尽，竟不知其所之。天师著有《怡神论》
若干卷，一云名迅。